《望小孤山》
明代·释今覞

小孤南望水滔滔，风起帆飞急远舠。木叶欲阴山阁露，春潮初长石门高。

曾游古洞多栖鹤，旧识船僧棹晚涛。却忆昔年留宿处，独吟江月不知劳。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。